વીરો મારો ઝગમગ ઝગમગ થાય (માંડવાનું ગીત - વર પક્ષે) ઊંચા ઊંચા બંગલા બંધાવો                                     એમાં કાચની બારીઓ મેલાવો                                 કે વીરો મારો ઝગમગ થાય  જીગરભાઈ મારે મનડાંના મીઠાં                               એના દાદાને દરબારમાં દીઠાં                                 કે વીરો મારો ઝગમગ થાય  જીગરભાઈ મારે મનડાંના મીઠાં                                એના કાકાને કચેરીમાં દીઠાં                                   કે વીરો મારો ઝગમગ થાય  જીગરભાઈ મારે મનડાનાં મીઠાં                               એના મામાને મહોલાતુંમાં દીઠાં                              કે વીરો મારો ઝગમગ થાય  જીગરભાઈ મારે મનડાંના મીઠાં                               એના વીરાને વાડિયુંમાં દીઠાં                                 કે વીરો મારો ઝગમગ થાય